 Tan kale ee yaabka ah oo aysan wax badan ka taxadarin saxaafaddeena oo dhib weyn ku haysa hanaankii siyaasadeed ee dalka iyadoo ay war-baahinteenu buunbuuniso warar ay ka qaataan qowlaysato shisheeye ah oo ceebayniya maamulada ka jira dalka ama masuuliyiin ka mid ah siyaasiyiinta Soomaaliyeed si ay uga fushadaan arrimo gaar oo aan xataa la fahamsanayn ujeeddadooda, laakiin ku eedeeya arrimo ay ka mid yihiin hadba xaalka dalkaas siduu yahayee colaad hurin, musuqmaasuq, inay arrimo kale oo siyaasadeed uguna soo marmarsoonaya xeerar lagu sheego caalami oo waliba dad gaar ah ay samaysteen, waxaana muuqanaysa inaysan saxaafaddeenu fikrad fiican ka haysan siday ula dhaqmi lahaayeen diplomats-iyiinta iyo siyaasadaha dibadda eek u wajahan Soomaaliya, waxaana aalaaba dhacda in saxaafadeena marna wax shaki ah ka gelin ama aysan gelin wax kasta oo diplomats-yiinta shisheeye ay ka sheegaan guud ahaan dalka, gaar ahaana siyaasiyiinta Soomaaliyeed iyadoo waliba warkaas laga yaabo in looga dan leeyahay in lagu bah dilo siyaasigaas si loo oggolaysiiyo arrimo gurgurucan oo uu ka dhiidhiyay. 